Pyöreän pöydän ritarit
Pyöreän pöydän ritarit olivat kuningas Arthurin palvelijoita ja kuninkaanvasalleja. Tarinoissa he edustivat ritarillisuuden parhaita puolia.
Nimitys "Pyöreän pöydän ritarit" tulee siitä, että he kokoontuivat Arthurin linnassa Camelotissa pyöreän pöydän ympärille. Koska pöytä oli pyöreä, olivat kaikki samanarvoisia. Ritareiden lukumäärä vaihtelee eri lähteissä.
Sir Thomas Malory kuvaa pyöreän pöydän ritareiden säännöt seuraavaan tapaan:
Ritari ei murhaa Ritari välttää petosta Ritari ei ole koskaan julma ja antaa armon niille, jotka sitä pyytävät Ritari auttaa aina ylhäisiä naisia tai leskiä Ritari ei koskaan ahdistele ylhäisiä naisia tai leskiä Ritari ei koskaan lähde taistoon lemmenasioiden tai maallisten kiistojen tähden
Joidenkin legendojen mukaan lähes kaikki pyöreän pöydän ritarit tuhoutuivat etsiessään Graalin maljaa. Lopulta Bors, Galahad ja Percival löysivät pyhäinjäännöksen.
Pyöreän pöydän ritarien olemassaoloa on pidetty pelkkänä keskiaikaisena legendana, mutta mahdollisen historiallisen Arthurin henkivartiosto on saattanut koostua myöhäisroomalaisista sarmatialaisista katafrakteista, joita 400-luvun alussa oli sijoitettuna myös Britanniaan. Katafraktin haarniska peitti koko miehen ja hevosen, ja oli raskaampi kuin varhaisen ritarin. Galliasta on löydetty 400-luvulta kolikoita, joissa on kuvattu täyshaarniskoitu katafrakti, joka peitsellään lävistää barbaarin. Katafraktia pidetään yleisesti ritarin esiasteena.
Agravain Bedivere Bors Ector Gaheris Galahad Gareth Gawaine Kay Lamorak Lancelot Mordred Pellinore Percival Tor Tristan Uwaine
* Luokka:Ritarikunnat Luokka:Seulonnan keskeiset artikkelit